Andreas Juell

Andreas Juell (1876–1960) var en norsk fagforeningsmann, etter hvert sentral i samvirkebevegelsen. Fra 1919 var han leder for Norges Kooperative Landsforening.

Juell var opprinnelig høvleriarbeider, og var medlem av Kristiania Høvleriarbeideres forening fra 1899. Fra 1902 til 1903 var han formann i foreningen.

Fra 1905 til 1908 oppholdt han seg i USA. Før han dro til Amerika hadde han jobbet en periode som  revisor i Norsk Arbeidsmandsforbund, og da han kom tilbake til hjemlandet i 1908 begynte han igjen å arbeide for forbundet, nå som bestyrer av sykekassen. I 1911 ble Juell første formann i det nystiftede Norsk Sag-, Tomt- og Høvleriarbeiderforbund. Han satt i LO-sekretariat fra 1913 til 1916. I årene 1916 til 1922 var han også medlem av Arbeidsretten.

I 1914 begynte han som sekretær i Norges Kooperative Landsforening, og i 1919 ble han formann og direktør.«Juell, Andreas», Arbeidernes Leksikon, bind IV, Oslo 1934 Han satt som leder i NKL helt fram til 1948. Da var han 72 år gammel.

I hans nærmere 30 år lange lederperiode vokste NKL fra 71 000 til 265 000 medlemmer, fra 295 til 1098 lag. Juell var også sentral da forsikringsselskapet Samvirke ble opprettet i 1930 og Samvirkebanken i 1935.

 Bibliografi 
 15-aars jubilæum 19. september 1914. Kortfattet oversigt, jubileumsberetning for Kristiania Høvleriarbeideres fagforening (1914)
 Forbruksforeningenes skatteforhold. En orientering (1932)
 Våre arbeidsoppgaver (1945)

 Priser 
 1948: Ridder av 1. klasse av St. Olavs Orden
 1954: NKLs gullmedalje 

 Referanser 

 Eksterne lenker 
 Om Andreas Juell i Norsk biografisk leksikon

Kategori:Norske fagforeningspersoner
Kategori:Riddere av 1. klasse av St. Olavs Orden
Kategori:Personer fra Oslo